《凄凉犯 子韶归自江上，词以慰之》
清代·沈皞日

飞花两桨，催人去、计程千里将半。犀浦雪涛，片帆何处，汀迷沙暗。

閒鸥梦断。认杨柳、谁寻深岸。正无边、撩风丝雨，应把春衫换。

孤客真愁绝，望极空江，别离曾惯。暮云似漆，坐篷窗、一灯零乱。

如此凄凉，甚官閤、猿啼鹤怨。问归舟、游情几许莫更倦。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。